projecte-aina/catalan_government_crawling huggingface dataset:
Nom del títol: Màster universitari en Seguretat Alimentària per la Universitat de Barcelona, Universitat Autònoma de Barcelona i Universitat Pompeu Fabra
El mínim de crèdits que l'estudiantat ha de cursar en una (o en més d'una) de les altres universitats participants és del 30% del total de crèdits del títol.
Es comptabilitzarà en aquest percentatge de crèdits qualsevol assignatura del títol que imparteixi una altra universitat (obligatòries, optatives d'especialitat, optatives comunes, pràctiques externes o treball final de màster), tant si es cursa en modalitat presencial com en modalitat a distància.
Actualment hi ha una demanda creixent de professionals especialitzats en seguretat alimentària per respondre als elevats estàndards que imposa la Unió Europea d'acord amb els dictàmens de l'EFSA (European Food Safety Authority).
En aquesta mateixa línia i d'acord amb l'Informe sectorial 2013 de la indústria agroalimentària publicat per Barcelona Activa, la figura del tècnic en la gestió de la seguretat alimentària és un dels perfils professionals més demandats en aquest àmbit.
Facultat de Farmàcia i Ciències de l'Alimentació
Nom del títol: Màster universitari en Recerca Clínica per la Universitat de Barcelona, Universitat Autònoma de Barcelona i Universitat Pompeu Fabra
Especialitats: Malaltia renal crònica / Donació i trasplantament d'òrgans, teixits i cèl·lules / Microbiologia clínica / Salut internacional / Medicina respiratòria / Oncologia traslacional i aplicada / Malalties hepàtiques / Atenció integral al malalt crític i emergències
Proporcionar l'estudiantat la formació necessària per a que:
Departament de Ciències Experimentals i de la Salut
Campus Clínic-August Pi i Sunyer
Nom del títol: Màster universitari en Enginyeria Industrial per la Universitat Ramon Llull
Especialitats: Tecnologia elèctrica / Tecnologia energètica / Tecnologia química / Tecnologia de materials / Tecnologia mecànica / Direcció d'empreses
Proporcionar a l'estudiantat la formació necessària per projectar, calcular i dissenyar productes, processos, instal·lacions i plantes amb la possibilitat de fer recerca, innovació i desenvolupament en productes, processos i mètodes.
Nom del títol: Màster universitari en Enginyeria Aeronàutica per la Universitat Politècnica de Catalunya
Professio regulada: Enginyer/a aeronàutic/a
Especialitats: Propulsió / Espai / Vehicles aeroespacials / Aeroports
Proporcionar a l'estudiantat una formació multidisciplinària amb una àmplia formació tecnicocientífica, una visió global de l'enginyeria aeronàutica i una especialització concentrada en una branca de l'aeronàutica.
El caràcter estratègic del sector aeroespacial per al desenvolupament econòmic fa que, en el futur, la societat requereixi professionals com les persones titulades en aquests estudis, capacitades no sols per al disseny, la construcció, el manteniment i l'operació d'aeronaus, sinó també per al desenvolupament de sistemes més eficients, sostenibles i ràpids de transport aeri.
Escola Superior d'Enginyeries Industrial, Aeroespacial i Audiovisual de Terrassa
Nom del títol: Màster universitari en Enginyeria Industrial per la Universitat Politècnica de Catalunya
Especialitats: Elèctrica / Química / Electrònica / Biomèdica / Construcció i estructures / Biomaterials fibrosos / Materials / Termoenergètica / Mecànica / Organització industrial / Automàtica / Tèxtils tècnics i estructures multifuncionals / Energia
Proporcionar a l'estudiantat una formació global, avançada i multidisciplinària en enginyeria industrial, amb uns coneixements tècnics i científics amplis.
Instruir professionals amb capacitat de dissenyar, implementar, gestionar i innovar productes i processos, i d'integrar-se en qualsevol sector de l'activitat econòmica, adaptant-se a les demandes de la societat actual.
La formació tecnològica i multidisciplinària obtinguda permetrà que els futurs/ures enginyers/eres industrials s'incorporin a tot tipus de projectes de l'àmbit industrial.
Altres àmbits en què podran exercir la seva professió són les enginyeries, els departaments d'R+D+I, de producció i de compres, o les consultories tecnològiques, de gestió i de disseny de plantes industrials i de direcció de projectes.
Cal considerar que els processos industrials, els productes i els serveis actuals són de caràcter multidisciplinari i impliquen diverses tecnologies.
Aquest fenomen s'accentuarà en el futur.
En aquest context, uns estudis com aquests, basats en una formació tecnològica avançada i que posen l'accent en aspectes com la direcció de projectes, la flexibilitat, el lideratge, la innovació i la gestió de la tecnologia, s'adapten perfectament als requeriments, actuals i futurs, de les empreses, així com a l'activitat econòmica general.
Escola Tècnica Superior d'Enginyeria Industrial de Barcelona
Nom del títol: Màster universitari en Enginyeria Electrònica per la Universitat Politècnica de Catalunya
Proporcionar a l'estudiantat uns coneixements avançats en les àrees de l'enginyeria electrònica següents: processament i control de potència, electrònica analògica i de radiofreqüència, instrumentació i sensors, microtecnologies i nanotecnologies, sistemes digitals avançats i disseny microelectrònic i nanoelectrònic.
Els sectors en els quals les persones titulades es desenvoluparan laboralment són molt amplis, atès el caràcter transversal de l'electrònica, però es poden destacar els sectors directament relacionats amb la tecnologia electrònica, com els sistemes de les TIC, l'electrònica mèdica, l'electrònica de consum, els sistemes de control, la robòtica, l'automatització, la compatibilitat electromagnètica, el disseny microelectrònic, els sensors intel·ligents i els sistemes d'adquisició de dades, entre d'altres.
Ateses les seves diverses aplicacions, l'electrònica és una peça clau en sectors com el de les tecnologies de la informació i la comunicació, l'automatització industrial, l'enginyeria biomèdica i la biotecnologia, les energies renovables i les tecnologies aeroespacials o les del transport, entre d'altres.
D'altra banda, aquests sectors són essencials en l'actual societat de la informació i contribueixen, de manera decisiva, a la sostenibilitat dels recursos; per aquest motiu, tenen un alt potencial de creixement i formen part dels objectius estratègics dels diferents governs, tant europeus com estatals, autonòmics i locals.
També cal remarcar que les empreses d'aquest sector són d'un alt valor afegit en termes de tecnologia i, per tant, necessitaran professionals amb una formació avançada i especialitzada.
En la mateixa línia, moltes d'aquestes empreses apliquen una tecnologia punta i presenten una dinàmica d'innovació molt ràpida en un mercat altament competitiu, la qual només pot assolir-se incloent un fort component de recerca en les seves activitats, i per això requereixen personal investigador especialitzat.
És, per tant, raonable preveure que hi haurà una demanda de professionals de l'enginyeria electrònica, com les persones titulades en aquests estudis, que contribueixin a l'avenç científic, tecnològic i socioeconòmic.
Escola Tècnica Superior d'Enginyeria de Telecomunicació de Barcelona
Nom del títol: Màster universitari en Finances Corporatives i Banca per la Universitat Pompeu Fabra
La demanda d'especialistes en finances corporatives i comptables superava, amb escreix, la quantitat de professionals disponibles en el mercat abans de la crisi econòmica.
Però, fins i tot durant la forta crisi econòmica que estem vivint, aquests professionals segueixen sent molt ben acollits en el món laboral.
Les empreses s'han adonat que necessiten contractar professionals que els allunyin dels problemes financers que han portat a la fallida a altres empreses.
Previsiblement, quan arribi l'estabilització econòmica i financera, la demanda es mantindrà, ja que les empreses i els bancs voldran assegurar que no es repeteixen errors del passat en aquest àmbit.
Nom del títol: Màster universitari en Psicogerontologia per la Universidad de Santiago de Compostela, Universitat de Barcelona, Universidad de Salamanca i Universitat de València Estudi General
La mobilitat de l'estudiantat es limitarà a les matèries optatives i a les pràctiques externes; d'altra banda, les matèries obligatòries i el treball final de màster s'hauran de cursar a la mateixa universitat.
Residències geriàtriques, centres de dia, centres cívics (esplais, centres comunitaris), àrees de serveis socials d'ajuntaments, centres de rehabilitació, centres de salut mental, centres de recerca, unitats de respir, centres de dependència i serveis d'ajut a domicili i teleassistència.
Actualment, els canvis demogràfics als països desenvolupats fan que la població més gran de 60 anys i les seves necessitats tinguin més rellevància.
Aquesta situació fa que cada cop siguin més els programes dirigits a la gent gran i destinats a millorar la seva qualitat de vida, tant si són persones que envelleixen saludablement com si ho fan amb algun grau de dependència.
En el primer cas, es tracta d'aconseguir la promoció d'un envelliment satisfactori i productiu, objectiu per al qual la participació de psicogerontòlegs és necessària, tant en la planificació d'aquest tipus d'intervencions com en la seva gestió i execució.
En el cas de l'envelliment amb dependència o patologia es preveu, també, un increment de la demanda de professionals formats en psicogerontologia capaços de dur a terme intervencions orientades a prevenir, atenuar o rehabilitar aspectes relacionats amb aquestes situacions de necessitat.
Nom del títol: Màster universitari en Construcció Avançada en l'Edificació per la Universitat Politècnica de Catalunya
Aportar a l'estudiantat una formació avançada i adequada al nou context del sector de l'edificació, marcat per la disminució de la construcció d'obra nova i l'augment de conceptes com el confort, la sostenibilitat i la rehabilitació.
Els canvis que s'han produït en els darrers anys en el sector de l'edificació tant a Catalunya com a la resta de l'Estat, obliguen a fer un procés de replantejament de les titulacions vinculades a aquest àmbit.
Per aquest motiu, aquest estudi inclou aspectes com la rehabilitació del patrimoni construït, tant des del punt de vista estructural com energètic, la construcció sostenible o l'eficiència energètica.
Tot això sense deixar de banda un aprofundiment en aspectes d'innovació tecnològica que poden donar lloc a un augment del desenvolupament de la innovació en el sector.
La situació de crisi del sector de la construcció requereix emprendre un procés de renovació orientat cap a un augment de la professionalització del sector, en què aspectes com la innovació estiguin més presents.
Escola Politècnica Superior d'Edificació de Barcelona
Nom del títol: Màster universitari en Recerca en Ciència Política per la Universitat Pompeu Fabra
Formar analistes i investigadors/ores en ciència política, amb capacitat de treballar autònomament per aplicar les tècniques i les metodologies d'anàlisi actuals de manera productiva i amb la capacitat de treball en equip.
Departament de Ciències Polítiques i Socials
Nom del títol: Màster universitari en Enginyeria Biomèdica per la Universitat de Barcelona, Universitat Politècnica de Catalunya
L'important avenç que ha experimentat la medicina durant la segona meitat del segle xx no hauria estat possible sense l'aportació de tecnologies noves i avançades que han permès desenvolupar noves solucions a problemes mèdics i socials relacionats amb malalties i discapacitats.
Així mateix, el concepte de tecnologies sociosanitàries es relaciona amb tot el que suposa una innovació al servei de la salut o, en un sentit ampli, de la qualitat assistencial de la població, i s'adreça a les persones que pateixen una malaltia, a les persones discapacitades i als sectors de població que requereixen una atenció especial.
Cal remarcar, també, que la selecció i utilització adequada de les tecnologies sanitàries, juntament amb la recerca científica, el desenvolupament i la innovació tecnològica (R+D+I), s'han convertit en instruments fonamentals no només per a la millora en termes absoluts de la salut, del benestar social i de la qualitat de vida de la població, sinó també per optimitzar els beneficis socials que es deriven dels recursos que s'utilitzen amb aquest propòsit.
En aquest context, aquests estudis pretenen formar professionals en el desenvolupament d'activitats relacionades amb els productes i els serveis sociosanitaris, l'entorn, la concepció i el disseny, l'avaluació, la comercialització, la instal·lació i el manteniment i la formació sobre la utilització d'equipaments mèdics.
Facultat de Farmàcia i Ciències de l'Alimentació
Escola Tècnica Superior d'Enginyeria Industrial de Barcelona
Institucions participants: Escola Superior de Música de Catalunya (ESMUC),
Nom del títol: Màster universitari en Música com a Art Interdisciplinària per la Universitat de Barcelona, Universitat Rovira i Virgili
Proporcionar a l'estudiantat una visió integral de la música tant des del punt de vista de la creació com del consum i de l'empresa, a fi de facilitar la comprensió del fenomen i l'actuació professional en el camp musical.
Formar professionals amb una visió transversal i interdisciplinària de la música a partir d'àmbits com la història, la sociologia del fet musical, l'anàlisi antropològica, la filosofia, la didàctica i els problemes de la professió musical.
El món de la interpretació musical en tots els seus vessants, el món de la crítica i la musicografia, i la gestió de l'activitat musical des del punt de vista econòmic, sociològic i tècnic.
Facultat de Geografia i Història
Nom del títol: Màster universitari en Nanociència i Nanotecnologia per la Universitat de Barcelona
Abordar els aspectes fonamentals, els avenços científics i tecnològics, i les problemàtiques actuals en nanociència i nanotecnologia.
Aprofundir en les noves eines de fabricació, de nanomanipulació i de caracterització de materials en els dispositius i els sistemes nanomètrics necessaris per dur a terme treballs experimentals.
Formar professionals capacitats per desenvolupar, planificar i coordinar activitats d'R+D amb nous materials nanoestructurats, nanodispositius i nanosistemes amb diferents camps d'aplicació (biotecnologia, biomedicina, farmàcia, tecnologies de la informació i les comunicacions, etc.).
Campus de la Diagonal Portal del Coneixement
Nom del títol: Màster universitari en Estudis Avançats en Literatura Espanyola i Hispanoamericana per la Universitat de Barcelona
Proporcionar a l'estudiantat una formació filològica avançada en literatura espanyola i hispanoamericana.
Aplicar una metodologia científica d'anàlisi d'autors, obres i períodes que tingui en compte la vessant comparativa, la recepció crítica i la interdisciplinarietat, tal com exigeixen les noves orientacions universitàries i la realitat plural i en constant transformació de la societat actual.
Respondre a l'interès creixent per la llengua i la cultura hispàniques a escala internacional, especialment en el món anglosaxó.
Nom del títol: Màster universitari en Estudis Jurídics Avançats per la Universitat de Barcelona
Especialitats: Dret internacional / Dret processal / Dret europeu / Dret econòmic internacional / Dret penal / Dret públic / Dret privat
Oferir a persones titulades en disciplines relacionades amb el món jurídic, a operadors jurídics amb experiència professional (com ara advocats, fiscals, jutges, assessors...) i a persones interessades en la recerca jurídica uns estudis oficials de dret orientats a la recerca jurídica i a l'actualització de coneixements en els àmbits més rellevants i innovadors.
Campus de la Diagonal Portal del Coneixement
Nom del títol: Màster universitari en Dret Ambiental per la Universitat Rovira i Virgili
El dret ambiental pretén respondre als problemes que es generen per l'explotació dels recursos naturals i combina les possibilitats econòmiques que es troben en l'ús d'aquests recursos amb la conservació o la construcció d'un entorn que garanteixi una certa qualitat de vida a les persones.
En aquest context, aquest estudi vol:
El medi ambient és un sector emergent amb una demanda creixent de professionals especialitzats en la matèria, ja sigui per assessorar i defensar les empreses o els ciutadans en qüestions ambientals, com per incorporar-se a les administracions públiques encarregades de la defensa i la restauració del medi ambient.
Nom del títol: Màster universitari en Intervencions Socials i Educatives per la Universitat de Barcelona
La realitat social ens mostra l'existència de poblacions que, per diverses circumstàncies, es troben en situació de risc o d'exclusió social.
D'altra banda, es necessiten accions per millorar la qualitat de vida de les persones en situació de vulnerabilitat, per tal de proporcionar un context de desenvolupament adequat a la varietat d'estructures familiars existents, les quals han augmentat considerablement com a conseqüència dels fenòmens migratoris, que han fet aparèixer noves formes de conflicte i d'exclusió.
Aquestes situacions s'han vist agreujades per la crisi econòmica actual, que ha incrementat les situacions d'extrema precarietat i vulnerabilitat laboral i les situacions d'extrema pobresa i/o fragilitat social.
En aquest context, és necessari fomentar polítiques i accions comunitàries efectives per a la promoció del benestar, així com accions centrades a protegir la família i reduir els possibles brots de violència.
Així doncs, es necessitaran professionals, com les persones titulades en aquests estudis, preparats per aportar respostes innovadores a aquestes situacions.
Nom del títol: Màster universitari en Begudes Fermentades per la Universitat Rovira i Virgili
Especialitats: Ciència i tecnologia de la cervesa / Ciència i tecnologia dels vins escumosos / Avenços de la recerca enològica
Els àmbits principals són la recerca en enologia i biotecnologia alimentària —bàsica i aplicada—, la producció de begudes fermentades, la gestió empresarial, la comercialització de productes o d'equips del sector, els laboratoris d'anàlisi i el sector de la comunicació.
Nom del títol: Màster universitari en Meteorologia per la Universitat de Barcelona
La demanda social d'especialistes en meteorologia i climatologia es preveu que vagi en augment com a conseqüència de l'interès socioeconòmic de les prediccions meteorològiques i climàtiques en terminis cada vegada més llargs i sobretot per l'impacte previst del canvi climàtic en diversos sectors de l'activitat humana.
La gran millora tecnològica que ha assolit l'observació meteorològica (per exemple, l'exploració remota de les condicions meteorològiques amb satèl·lits de tercera generació, l'increment de resolució i productes derivats de la meteorologia radar), així com la millor representativitat i resolució del models meteorològics i climàtics, representaran l'augment d'oportunitats de treball per als especialistes en aquestes disciplines.
Campus de la Diagonal Portal del Coneixement
Nom del títol: Màster universitari enEspanyol com a Llengua Estrangera en Àmbits Professionals per la Universitat de Barcelona
L'espanyol és la segona llengua nativa per nombre de parlants nadius i també és el segon idioma de comunicació internacional, segons dades de l'Institut Cervantes.
En total, l'Institut Cervantes calcula que al món parlen espanyol al voltant de 528 milions de persones.
L'anàlisi de l'evolució demogràfica indica que l'espanyol viu un augment moderat però continuat del seu nombre de parlants.
Si no canvia la tendència, en quatre generacions el 10% de la població mundial serà capaç d'entendre l'espanyol.
L'anglès, el francès, l'espanyol i l'alemany són els idiomes més estudiats com a llengües estrangeres.
Es calcula que almenys 20 milions de persones d'arreu del món estudien espanyol com a llengua estrangera.
La demanda d'estudiar espanyol ha crescut en els darrers anys.
El nombre de matrícules als centres de l'Institut Cervantes de tot el món ha augmentat de manera constant durant els darrers quinze anys.
També s'ha incrementat la demanda d'exàmens del DELE, títol oficial acreditatiu del grau de competència i de domini de la llengua espanyola.
Totes aquestes dades fan pensar que es requeriran experts en llengua espanyola, com les persones titulades en aquest estudi, per satisfer aquesta demanda creixent.
Nota de tall 1a assignació PAU/CFGS: 5,768
Nom del títol: Graduat/ada en Enginyeria de Tecnologies i Serveis de Telecomunicació per la Universitat Politècnica de Catalunya
Professio regulada: Enginyer/a tècnic/a de telecomunicació
Mencions: Sistemes telemàtics / Sistemes electrònics / Sistemes de telecomunicació / Sistemes audiovisuals
Formar professionals amb un perfil polivalent, amb una formació àmplia i profunda en enginyeria de telecomunicació i amb capacitat per concebre, dissenyar, implementar i operar productes, sistemes i serveis en els àmbits dels sistemes de telecomunicació, la telemàtica, l'electrònica i els sistemes audiovisuals.
Aquest estudi segueix la iniciativa CDIO ( conceive, design, implement, operate ), que han incorporat les principals universitats del món per a la formació integral en enginyeria.
La CDIO inclou el treball de les competències i habilitats que s'adapten al perfil que necessiten les empreses o institucions, perquè les persones titulades puguin esdevenir emprenedors i empresaris o puguin fer recerca.
Està comprovat que la incorporació de les tecnologies de la informació i la comunicació milloren la productivitat i, per tant, les persones expertes en aquestes tecnologies seran cada cop més requerides per les empreses.
No es tracta solament d'introduir internet per a finalitats comercials o de comunicació entre empleats, sinó que també cal introduir tecnologies de valor afegit.
Això implica aplicacions de futur en sectors tan diferents com la sanitat o l'energia.
D'altra banda, l'accés a la informació i a un ús massiu d'aquesta requereix unes infraestructures de telecomunicació millors; així doncs, s'espera que hi hagi un augment del desplegament de xarxes de fibra òptica i un augment de cobertura de les comunicacions mòbils de quarta generació.
També, les comunicacions seran cada cop més necessàries en diversos àmbits i escenaris i amb diverses tecnologies a més de les esmentades; per exemple, la nova generació de GPS a Europa, el sistema Galileu o les tecnologies WiMAX o LTE.
Així mateix, les ciutats es faran més intel·ligents amb la implantació de xarxes de sensors que recullin informació d'utilitat.
Finalment, la seguretat de les xarxes de comunicació també requerirà professionals amb formació en l'àmbit de les telecomunicacions.
Així doncs, podem concloure que les persones titulades tindran unes òptimes perspectives de futur pel que fa a inserció laboral.
Nom del títol: Graduat/ada en Administració i Direcció d'Empreses per la Universitat de Vic - Universitat Central de Catalunya
Mencions: Comptabilitat i finances / Màrqueting / Gestió de la PIME / Internacionalització de l'empresa
Les empreses necessiten professionals cada cop més preparats que les puguin gestionar amb criteris de rigor, ètica i professionalitat.
Per una banda, en un mercat cada cop més globalitzat, on la internacionalització és un element essencial, les empreses requereixen professionals especialment preparats en la gestió d'aquest tipus de processos.
Per l'altra, en el teixit socioeconòmic actual del nostre entorn, on cada cop prenen més rellevància les petites i mitjanes empreses, es requereixen professionals formats específicament per a aquest tipus d'empreses.
En aquest context, podem concloure que l'entorn empresarial requerirà professionals capacitats per fer front a aquests reptes que es presenten en l'actualitat.
Facultat d'Empresa i Comunicació